Source: https://www.finlex.fi/fi/laki/ajantasa/2000/20000622
Timestamp: 2019-07-15 19:56:56+00:00

Document:
Valtioneuvoston asetus maakaasumarkkinoista 622/2000 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 2000 › 21.6.2000/622
Valtioneuvoston asetus maakaasumarkkinoista
Valtioneuvoston päätöksen mukaisesti, joka on tehty kauppa- ja teollisuusministeriön esittelystä, säädetään maakaasumarkkinoista 31 päivänä toukokuuta 2000 annetun lain (508/2000) nojalla:
Verkkotoiminnan yleiset velvoitteet
Verkonhaltijan tulee tehdä maakaasun siirrosta tarjous maakaasumarkkinalain (508/2000) 2 luvun 3 §:ssä määritellylle asiakkaalle tämän sitä pyytäessä. Jos verkonhaltija kieltäytyy maakaasun siirrosta, asiakkaalle on esitettävä perustelut kieltäytymisen syistä.
Maakaasumarkkinalain 2 luvun 4 §:n mukaista poikkeuslupaa on haettava kirjallisesti maakaasumarkkinaviranomaiselta. Hakemuksessa on ilmoitettava:
2) maakaasuverkkotoiminnassa käytettävä toiminimi;
3) selvitys poikkeuslupahakemuksen perusteena olevien ongelmien laadusta ja laajuudesta; sekä
4) selvitys toimista, jotka hakija on toteuttanut ongelmien ratkaisemiseksi.
Maakaasumarkkinaviranomaisen on käsiteltävä poikkeusluvan hakemista koskeva asia kiireellisenä.
Maakaasutoimitusten selvitys ja mittaus
Järjestelmävastaava on velvollinen järjestämään maakaasutoimitusten selvityksen sekä maakaasukauppoja koskeviin ilmoituksiin liittyvän tiedonvaihdon maakaasun siirtojärjestelmässä siten kuin erikseen säädetään.
Maakaasukauppojen selvityksen tuloksena tulee selvittää kunkin maakaasujärjestelmään kuuluvassa maakaasuverkossa toimivan maakaasun myyjän taseselvitysjakson maakaasutase.
Maakaasuntoimitusten selvityksen on perustuttava kaukoluennalla taseselvitysjaksoittain tapahtuvaan maakaasun mittaukseen ja rekisteröintiin niiden asiakkaiden osalta, jotka ostavat maakaasun siirtopalveluja maakaasumarkkinalain 2 luvun 3 tai 3 a §:n nojalla.
Verkonhaltijan ja mittauksen muun suorittajan on huolehdittava siitä, että järjestelmävastaavalla on maakaasuverkossa mahdollisuus lukea maakaasuntoimitusten selvityksessä käytettäviä mittalaitteita niiden asiakkaiden osalta, jotka ostavat maakaasun siirtopalveluja maakaasumarkkinalain 2 luvun 3 tai 3 a §:n nojalla.
Mittalaitteiden ja mittareiden luennasta sekä asiakaskohtaisesta laskutuksesta voivat maakaasun myyjä ja verkonhaltija sopia verkkopalvelusopimuksessa.
Mittaus on järjestettävä siten, että siitä aiheutuvat kustannukset ovat maakaasun ostajille ja myyjille mahdollisimman pienet.
Maakaasun ostajalla on oikeus hankkia ja omistaa jakeluverkonhaltijan tekniset vaatimukset täyttävä mittauslaitteisto.
Kiinteän maakaasutoimituksen osapuoli on velvollinen ilmoittamaan järjestelmävastaavalle tiedot hankkimistaan ja toimittamistaan kiinteistä toimituksista siten kuin erikseen säädetään.
Maakaasuverkkolupaa on haettava kirjallisesti maakaasumarkkinaviranomaiselta. Hakemuksessa on ilmoitettava:
2) maakaasuverkkotoiminnassa käytettävä toiminimi; sekä
3) maakaasuverkkotoiminnan toteutunut tai aiottu aloittamisajankohta.
1) jos hakijana on yhtiö, osuuskunta tai muu yhteisö, jäljennös yhtiöjärjestyksestä tai säännöistä sekä rekisteriote tai näitä asiakirjoja vastaava selvitys yhteisöstä;
2) maakaasumarkkinalain 6 luvun 2 §:ssä tarkoitettujen edellytysten toteamiseksi tarvittavat selvitykset; sekä
3) kartta alueesta, jolla hakija harjoittaa tai aikoo harjoittaa maakaasuverkkotoimintaa, tarvittavine putkistotietoineen.
Maakaasuverkkotoiminnan harjoittamiseen siirtoverkossa lupaa hakevan yhteisön on lisäksi annettava maakaasumarkkinaviranomaiselle järjestelmävastuuseen määräämisen edellytysten toteamiseksi tarvittavat selvitykset.
Maan rajan ylittävän maakaasun siirtoputken rakentamista varten on haettava kirjallisesti hankelupa kauppa- ja teollisuusministeriöltä. Hankelupahakemuksessa on esitettävä:
1) putken rakennuttajan nimi ja kotipaikka;
2) tiedot rakennettavan putken sijainnista;
3) putken tekniset tiedot;
4) rakentamisaikataulu;
5) putken kustannusarvio;
6) selvitys putken tarpeellisuudesta; sekä
7) selvitys ympäristövaikutusten arviointimenettelyn huomioon ottamisesta.
Maakaasumarkkinalain 2 luvun 3 §:ssä tarkoitettu siirtovelvollisuus tulee voimaan 1 päivänä maaliskuuta 2001.
Maakaasumarkkinalain 5 luvun 1 §:ssä tarkoitetut toiminnot tulee eriyttää viimeistään 1 päivästä tammikuuta 2001 alkaen tai, jos yhtiön tilikausi on silloin kesken, seuraavan tilikauden alusta.
Maakaasumarkkinalain 2 luvun 9 §:ssä säädettyjä hinnoitteluperiaatteita on noudatettava 1 päivästä maaliskuuta 2001 alkaen. Lisäksi siirtoverkkoyhtiön on julkaistava siirtotariffinsa viimeistään 1 päivänä lokakuuta 2000 ja jakeluverkkoyhtiön vastaava tariffinsa viimeistään 1 päivänä helmikuuta 2001.
1 luku - Verkkotoiminnan yleiset velvoitteet 1 § 2 § 2 luku - Maakaasutoimitusten selvitys ja mittaus 3 § 4 § 5 § 6 § 3 luku - Luvat 7 § 8 § 4 luku - Erinäiset säännökset ja voimaantulo 9 § 10 § Muutossäädösten voimaantulo ja soveltaminen:29.8.2013/641:

References: § 2
 § 2
 § 4
 § 5
 § 6
 § 3
 § 8
 § 4
 § 10